Dž. Edgars
"Dž. Edgars" (angļu: J. Edgar) ir 2011. gada ASV biogrāfiska drāma, kuras režisors, mūzikas autors un viens no producentiem ir Klints Īstvuds. Galvenās lomas atveido Leonardo Di Kaprio, Naomi Votsa, Armijs Hammers, Džošs Lūkass un Džūdija Denča. Filmas pirmizrāde notika 2011. gada 3. novembrī Amerikāņu Filmu institūta festivālā. Filmā tiek parādīta FIB direktora Dž. Edgara Hūvera dzīve, sākot ar Palmeras reidiem.